### Resumé

Maja Søndergaard klager over Bevillingsnævnets afgørelse vedrørende tidsbegrænsning på tilladelse til udvidet åbningstid.

### Sagsfremstilling

Bevillingsnævnet har den 7. oktober 2024 behandlet ansøgning om fornyelse af tilladelse til udvidet åbningstid til Zwei Grosse Bier Bar, Dæmningen 34D, 7100 Vejle.

I Vejle Kommune er udgangspunktet, at alle restaurationer skal lukke kl. 02. Bevillingsnævnet kan, efter ansøgning, give en restauration med alkoholbevilling tilladelse til udvidet åbningstid, hvor restaurationen må holde åbent indtil kl. 05.

Tilladelse til udvidet åbningstid gives efter restaurationslovens § 28, stk. 4, med politiets samtykke.

I restaurationslovens § 28, stk. 4 fremgår der ikke noget om, hvor lang tid tilladelsen til udvidet åbningstid skal løbe. Det fremgår dog af forarbejder, lovbemærkninger, litteratur etc. på området, at længden på tilladelsen til udvidet åbningstid bør begrænses – også gerne for et kortere tidsrum end 8 år.

Tilladelsen til udvidet åbningstid for Zwei Grosse Bier Bar blev med politiets samtykke fornyet for en periode på 4 år. Tidsbegrænsningen blev begrundet i oplysninger fra Sydøstjyllands Politi om de ordensmæssige forhold på stedet i den forgange tilladelsesperiode (bl.a. antallet af slagsmål).

Ingrid Dahl har ved klage den 22. november 2024, gjort gældende, at nattilladelsen skal følge alkoholbevillingen, som er 8 år. Til støtte for deres klage har de bl.a. gjort gældende, at der ikke er givet en konkret begrundelse i Bevillingsnævnets afgørelse, og at der i afgørelsen ikke er anført konkrete forhold for restaurationen vedrørende øget risiko for støj eller ordensmæssige forhold. Derudover er politiet ikke fremkommet med konkrete oplysninger, da politiet alene har fremlagt oplysninger om de generelle forhold i området, hvor restaurationen er beliggende.

Klager over Bevillingsnævnets afgørelser skal efter restaurationslovens § 10, stk. 4 afgøres af Byrådet.

### Indstilling Kommunaldirektøren indstiller

At Bevillingsnævnets afgørelse af 7. oktober 2024 fastholdes.

### Beslutning

Forinden behandling i Byrådet sendes sagen til behandling i Økonomiudvalget.

Fraværende:

Aage Eriksen.

Sofia Dahl. I stedet mødte Frode Simonsen.

Poul Paulsen. I stedet mødte Iver Bech.